
REFERAT
privind aprobarea contribuţiei financiare cu titlu de cotizatie anuala din partea

Municipiului Timisoara pentru Asociatia Sportivă „Clubul de Handbal Politehnica Timişoara”
                    Prin Hotararea Consiliului Local al Municipiului Timisoara nr.199/04.04.2013, s-a aprobat asocierea Municipiului Timisoara cu Universitatea ,,Politehnica” din Timisoara si Consilul Judetean Timis , in Asociatia Sportiva ,,Clubul de Handbal Politehnica Timisoara”, aprobarea Actului Constitutiv si a Statutului Asociatiei, numirea reprezentantilor in Adunarea Generala si Consiliul Director ale Asociatiei si aprobarea cotizatiei anuale catre Asociatie . In anul bugetar 2013 s-a alocat o cotizatie totala in suma de 1.200.000 lei. 

În conformitate cu prevederile art.8 alin.5 din Statutul asociatiei : ’’…Patrimoniul asociatiei se poate completa cu veniturile din contributiile membrilor asociati; a) sume provenite din cotizatiile membrilor, stabilite prin hotatarea Adunarii Generale;… c) resurse obtinute de la bugetul de stat si /sau de la bugetele locale, in conditiile legii ’’, iar conform art.20’’Veniturile A.S.  Clubul de Handbal Timişoara provin din : a) cotizatiile membrilor…’’.

Prin adresa nr.SC2014-003305 /10.02.2014, Consiliul Director al AS„Club de Handbal Politehnica Timişoara”a transmis bugetul de venituri si cheltuieli pe anul 2014, din care rezulta valoarea totala a cheltuielilor in suma de 3.575.482 lei.
Asociatia a solicitat pentru anul 2014 o contributie financiara cu titlu de cotizatie , in suma de 1.700.000 lei, care derivă din calitatea de membru asociat a Municipiului Timişoara in cadrul asociatiei  sportive de handbal .
In anul sportiv 2013, Asociatia Sportiva „ Club de Handbal Politehnica Timisora’’ a obţinut urmatorele rezultate sportive privind echipa de seniori:
- clasarea pe locul 7 in Liga Nationala de handbal masculin a Romaniei,editia 2012-2013;
-participarea la turneul final al Cupei Romaniei, editia 2012-2013, cu echipele clasate pe locurile 1-8 in Liga Nationala ;

-echipele de juniori editia competitionala 2012-2013: echipa juniori 3,calificata in turneul zonal al campionatului national, a obtinut  locul 4 ; 
- echipa juniori 4,calificata in turneul semifinal,obtinand  locul 3 ; 
- in editia competitionala 2013-2014 a Ligii Nationale de handbal echipa este clasata actual, la debutul returului, pe locul 8 ; 

-echipele de juniori 3 si juniori 4 sunt inscrise in editia competitionala 2013-2014 a campionatelor nationale.
           Handbalul ca ramură sportivă reprezintă un joc sportiv clasificat in prima categorie de importanta in strategia sportiva locala, tinand cont de istoric, traditie si palmares, si avand an de an un impact tot mai mare la publicul timisorean.
             In contextul prezentat si tinand cont de expunerile de motive precizate in prezentul referat, este fundamentata importanta asigurarii continuităţii proiectului de dezvoltare a handbalului timişorean şi implicit a activitatii Asociatiei sportive „  Club de Handbal Politehnica Timişoara ’’, respectiv finantarea activitatii Asociatiei sportive din bugetul local.
             Prin HCLMT nr. 3/ 2014 privind aprobarea bugetului local pe anul 2014, a fost aprobata la capitolul 67.02.,,Cultura,recreere si religie”, subcap.67.02.05.01-Sport, suma totala de 18.000.000 lei. Din aceasta suma se poate aloca Asociatiei„Clubul de Handbal Politehnica Timişoara, o cotizatie anuala in suma de 1.200.000 lei.
          Avand in vedere expunerea de motive , propunem sa se stabileasca cotizatia pe anul 2014 din partea Municipiului Timisoara, care se va achita asociatiei  sportive, in urmatoarele conditii :

1.(1) Se aprobă contribuţia financiară, cu titlu de cotizaţie anuală, din partea Municipiului Timişoara, pentru  Asociatia„Clubul de Handbal Politehnica Timişoara ”, în sumă de 1.200.000 lei, din bugetul local, din capitolul 67.02. "Cultură, recreere şi religie", (67.02.05."Servicii recreative şi sportive) ;
    (2) Pentru perioada semestrului I din anul 2014, aferenta returului editiei competitionale 
2013-2014, se va aloca clubului sportiv o cota din cotizatia anuala,  in suma maxima de 700.000 lei. Suma rămasă necheltuită din această cotă din cotizaţie se va reporta pe trimestrul al III-lea, fiind utilizată pentru  pregatirea intercompetitionala de vara si editia competitionala 2014-2015 .

     (3) Cotizatia anuala din partea Municipiului Timisoara va fi utilizata de catre Asociatia 
„Clubul de Handbal Politehnica Timişoara”,  in conformitate cu hotararile Adunarii Generale si cu prevederile legale in vigoare; 
     (4) Contributia financiara se efectueaza pentru actiunile sportive din calendarele competionale din returul editiei 2013-2014 , perioada intercompetitionala de vara si turul editie 2014-2015, ale echipelor de handbal ale Asociatiei , conform calendarelor intern si international al Federatiei Romane de Handbal si Asociatiei Judetene de Handbal Timis;

    (5) Distribuirea cotizatiei cade in sarcina Adunarii Generale si a Consiliului Director ale Asociatiei, care raspund, conform prevederilor legale de modul de utilizarea a sumelor alocate; 

    (6)  In situatia in care se constata ca din cotizatia alocata din bugetul local nu au fost cheltuite sume in scopul pentru care a fost constituita Asociatia „ Club de Handbal Politehnica Timişoara” si nu au fost utilizate conform prevederilor legale , acestea vor fi recuperate de la Asociatie;

2.(1) Municipiul Timişoara va efectua plăţi din cotizaţia anuală, în tranşe, în baza solicitărilor de plată din partea Asociatiei , în limita bugetului disponibil şi a disponibilului în cont;

     (2) Cotizatia anuala achitata de catre Municipiul Timişoara catre Asociatie va fi justificata prin documente justificative, pentru cheltuielile efectuate din cotizaţia alocată;
3.(1) Activitatea finaciara a Asociatiei, cu privire la modul de cheltuire a sunelor alocate din bugetul local , va fi controlata de o comisie numita prin Dispozitia primarului Municipiului Timisoara, conform atributiilor desemnate;  
    (2) În acest sens, asociatia sportiva va pune la dispoziţia Municipiului Timisoara, toate documentele legate de sumele alocate. Justificarea şi decontarea cheltuielilor ocazionate de calendarul competitional al echipei de handbal se va realiza numai pe bază de acte doveditoare, conform legii. 
Avand in vedere aspectele mentionate, va rugam sa analizati , avizati si aprobati
proiectul de hotarare privind aprobarea contributiei financiare, cu titlu de cotizatie anuala, din

partea Municipiului Timisoara pentru Asociatia Sportivă „ Clubul de Handbal Politehnica  Timişoara”.
Anexăm toate documentele depuse pentru susţinerea proiectului de hotărâre de consiliu. 

                               Biroul Baze Sportive,

                                                                                 Florica Hongu
                                                             Avizat Juridic,

                                                             Daniela Ştefan

